Samlingsstund for barn

I sosiale medier

Pinse: Vi drar på insektsafari og hører om Gud som har skapt mye fargerikt og forskjellig. Både oss og insektene.
Kirkens tro og tradisjon: Bønn.
Kjernetekst fra trosopplæringsplanen: Gud som skaper.

Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Vi lager insektmiddag og går gjennom hva vi trenger til insektjakt
6. Vi drar på jakt og ser på insekt og småkryp
7. Vi ber
8. Vi kommer hjem og lager insektdessert
9. Vi hører om Gud som har skapt mye fargerikt. Både insektene og oss
10. Bønn

# Mål for samlingene

* Barna skal få en opplevelse av å være sammen.
* De skal få synge, få tips om ting å lage og å gjøre.
* Barna lærer litt om Gud som skaper og de ber en bønn.

# Du trenger

* Noe å filme med
* Pølser, spagetti og ketsjup til introlek
* Utstyr til insektjakt: Sil, pinsett, skei, boks med hull i, hvit duk
* App’en Seek
* Sanger og bønn

Manus til hele attende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag skal vi på insektsafari.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som har vært på insektjakt før, si yeah.**

**Alle som har holdt et insekt, si o la la.
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Vi lager insektmiddag og går gjennom hva vi trenger til insektjakt

Du trenger: Pølser, spagetti og ketsjup.
Slik gjør du: Kutt pølser i biter, brett spagetti i to. Stikk spagetti gjennom pølsene før du koker det. Pynt med ketsjup.

Vi har laget mat som nesten liger litt på insekt, fordi vi skal på insektsafari.
Vi må være mette og gode når vi skal på jakt. Og så er det lurt å pakke sekken med sil, pinsett, skei, boks med hull i, hvit duk.

# 6. Vi drar på jakt og ser på insekt og småkryp

På turen tester vi appen Seek for å finne navn på insekt og småkryp.
Vi ser på hvor det går an å finne insekt og småkryp og vi tester ulike jakt-metoder.
- Leter under mose og steiner, ser under bark
- Legger hvit duk under greier og rister på greinene. Da er det enklere å se insektene.
- Fyller jord i silen og ser om vi da kan legge merke til insekt.

Vi lærer å kjenne igjen et insekt:
- Seks bein
- Kropp delt i tre deler.
- Ofte har insekt to par med doble vinger og antenner på hodet.

# 7. Vi berVi ber for alle barna, vi takker for Gud som har skapt både insekt og oss, vi ber for alle barn i hele verden.

# 8. Vi kommer hjem og lager insektdessert

Du trenger: Forskjellige grønnsaker, bær og frukter. Kniv.
Slik gjør du: Vi fant mange morsomme bilder på internett. Men du kommer sikkert på noen selv også! Vi formet ulike insekt og småkryp ved hjelp av maten, og brukte dette til å oppsummere hvordan vi kan gjenkjenne et insekt.

# 9. Vi hører om Gud som har skapt mye fargerikt. Både insektene og oss

Se på alle disse fargerike insektene. Og de finnes så mange flere! Gud har skapt mye fargerikt og forskjellig! Både insektene og oss!

# 10. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg